Web stranica tjedna: Centar za kontrolu i prevenciju bolesti
Web stranica vodeće američke javnozdravstvene ustanove sadrži zdravstvene i medicinske informacije kojima se može vjerovati, iznesene n
Vodeća američka agencija za javno zdravlje, Centar za kontrolu i prevenciju bolesti - odnosno skraćeno CDC -, prati izbijanje zaraze virusom H1N1, poznatijem kao svinjska gripa. CDC je već dugi niz godina jedan od glavnih resursa za liječnike kao i javnozdravstvene djelatnike, te Janice Nall kaže da je to i jedna od važnih misija web stranice . "Tu se nalazi ogromna količina znanstvenih informacija koje proizlaze iz studija: statistički podaci, izvješća o pojedinim slučajevima. Sve se to pretvara u podatke koji utječu na svakodnevnu praksu liječnika i drugih zdravstvenih djelatnika," kaže Nall. Kada zaprijeti neka opasnost po javno zdravlje, pouzdanost informacija iznimno je važna. Web stranica sadrži zdravstvene i medicinske informacije kojima se može vjerovati, iznesene najvećim dijelom jezikom koji razumiju i laici. "Prioritet nam je da osiguramo iznošenje naših materijala na način dostupan korisnicima koji nisu članovi naše profesije. No, tu smo još na početku posla i trebamo tako i nastaviti," kaže Nall. Velik dio sadržaja dostupan je i na španjolskom, uz engleski jezik, a web stranica uključuje i video snimke, podkaste, razne 'widgete' i druga pomagala kojima korisnici mogu doći do informacija koje su im potrebne. "Trudimo se da idemo u smjeru kojim ćemo sadržaje nuditi u višestrukim formatima, bilo video, audio ili putem mobilne telefonije. Dakle, tako da ih korisnici mogu naći kada, gdje i kako to žele," kaže Nall. A, kad se već nađete na web stranici , pogledajte i jedan od najpopularnijih sadržaja - virtuelnu enciklopediju nazvanu Public Health Image Library, koja pokriva raspon tema od AIDSa do Zostera.